Superliga. “OKMK” 90+4-daqiqada g‘alabani ilib ketdi, “Bunyodkor” so‘nggi daqiqalarda urilgan gol evaziga “Qizilqum”ni mag‘lub etdi

Futbol bo‘yicha O‘zbekiston chempionatining 24-turidan o‘rin olgan ikki o‘yin 4-noyabr, payshanba kuni bo‘lib o‘tdi.

“OKMK” Olmaliqda “Andijon”ni qabul qildi. Uchrashuvning 43-daqiqasida Muhammadkarim Toyirov mezbonlar darvozasini ishg‘ol qildi. 56-daqiqada Pavel Zabelin “Andijon”ning ikkinchi goliga mualliflik qildi. Shundan so‘ng 72 va 76-daqiqalarda Martin Boakye dublni rasmiylashtirib, muvozanatni tikladi. 90+4-daqiqada esa Shohrux Gadoyev “OKMK”ning g‘alaba goli muallifiga aylandi.
Ushbu g‘alabadan so‘ng “OKMK” ochkolari sonini 46 taga yetkazib, ikkinchi o‘ringa ko‘tarilib oldi. “Andijon” esa 19 ochko bilan 13-o‘rinni egallab turibdi.
Toshkentda o‘tgan “Bunyodkor” va “Qizilqum” o‘rtasidagi bahs shiddatli kechdi. Uchrashuvning asosiy vaqtida hisob ochilmadi. Hakam tomonidan qo‘shib bergan daqiqalarda Navoiy klubi darvozasi tomon 11 metrlik jarima zarbasi belgilandi. Xurshid G‘iyosov penaltidan unumli foydalanib, “Bunyodkor”ning g‘alaba golini urdi.
“Bunyodkor” 39 ochko bilan 5-o‘rinni egallab turibdi. “Qizilqum” esa 31 ochko bilan 9-o‘rinda bormoqda.
Superliga
24-tur bahslari
4-noyabr, payshanba
Gollar: 0:1 — 43 Muhammadkarim Toyirov, 0:2 — 56 Pavel Zabelin, 1:2 — 72 Martin Boakye, 2:2 — 76 Martin Boakye, 3:2 — 90+4 Shohrux Gadoyev.
“OKMK”: 35. Valijon Rahimov, 2. Akrom Komilov, 4. Mirjamol Qosimov (28.Shohrux Gadoyev, 60), 7. Sardor Rahmonov (8. Bobur Yo‘ldoshev, 87), 10. Husniddin G‘ofurov (11. Murod Toshmatov, 69), 15. Abbos Otaxonov, 17. Sanjar Tursunov, 18. Aleksandr Kasyan (9. Zafar Polvonov, 69), 22. Sanjar Shoahmedov (27. Martin Boake, 60), 23. Yovan Jokich, 77. Dilshod Ahmadaliyev.
“Andijon”: 1. Eldor Adhamov, 2. Sardor Xursandov, 3. Azamat Isroilov, 4. Usmonali Ismonaliyev, 5. Abduvohid G‘ulomov, 8. Baxtiyor Qosimov, 9. Pavel Zabelin, 14. Vasiliy Sovpel, 18. Abdug‘ani Kamolov, 26. Muhammadkarim Toirov (17. Farhod Sohibjonov, 90+1), 49. Plamen Dimov.
Ogohlantirishlar: G‘ofurov (30), Rahmonov (83), Toshmatov (88).
Gol: 1:0 — 90+7 Xurshid G‘iyosov (penalti)
“Bunyodkor”: 71. Sarvar Karimov, 6. Avazbek O‘lmasaliyev, 10. Xurshid G‘iyosov, 13. Lutfulla To‘rayev , 17. Odiljon Abdurahmonov (14. Mirjahon Mirahmadov, 75), 19. Nurillo To‘xtasinov, 26. Ulug‘bek Abdullayev, 30. Abdulla Abdullayev, 34. Suhrob Izzatov, 37. Muhammadodil Qahramonov, 49. Ibrohim Tomiva ( 29. Muzaffar Olimjonov, 90).
“Qizilqum”: 1. Ignatiy Nesterov, 6. Erkin Boydullayev, 7. Islom Kenjaboyev, 8. Giorgi Kuxianidze, 10. Mate Vatsadze (19. Jamshid Hasanov, 78) 14. Fayzullo Qambarov (18. Jasur Azimov, 51), 17. Salim Mustafoyev, 20. Islom To‘xtaxo‘jayev, 21. Muhsinjon Ubaydullayev, 30. Elguja Grigalashvili, 75. Oleg Tolmasov.
Ogohlantirishlar: Grigalashvili (13), Kenjaboyev (26), Lutfulla To‘rayev (43), To‘xtasinov (55), Abdurahmonov (62), Abdullayev (79), Qahramonov (84).